OpenLLM-France/wikimedia huggingface dataset:
# Serhí Sidortxuk

Serhí Sidortxuk (ucraïnès: Сергій Олександрович Сидорчук; n. Zaporíjia, 2 de maig de 1991) és un futbolista ucraïnès que juga en la demarcació de migcampista pel Dinamo de Kíiv de la Lliga Premier d'Ucraïna.

## Internacional

Va debutar amb la selecció de futbol d'Ucraïna el 9 d'octubre de 2014 en un partit de classificació per l'Eurocopa 2016 contra Belarús, trobada que va finalitzar per 0-2, marcant Sydorchuk en el seu partit debut.

### Gols internacionals

| # | Data | Estadi | Oponent | Gol | Resultat | Competició |
| 1 | 9 d'octubre de 2014 | Borisov Sorra, Borisov, Belarús | Belarús | 0-2 | 0–2 | Classificació per l'Eurocopa 2016 |
| 2 | 12 d'octubre de 2014 | Sorra Lviv, Leópolis, Ucraïna | Macedònia | 1–0 | 1–0 | Classificació per l'Eurocopa 2016 |

## Clubs

| Club | País | Any | Partits | Gols |
| FC Metalurh Zaporizhya | Ucraïna | 2008 - 2012 | 58 | 4 |
| Dinamo de Kíiv | Ucraïna | 2013 - | 80 | 5 |

## Palmarès
### Campionats estatals

| Títol | Club | País | Any |
| Copa d'Ucraïna | Dinamo de Kíiv | Ucraïna | 2014 |
| Copa d'Ucraïna | Dinamo de Kíiv | Ucraïna | 2015 |
| Lliga Premier d'Ucraïna | Dinamo de Kíiv | Ucraïna | 2015 |

## Referències

* ↑ «0-2: Ucraïna rendibilitza l'infortuni de Belarús». Agència EFE, 09-10-2015. [Consulta: 20 octubre 2015].

## Enllaços externs

* Fitxa del jugador a national football teams (anglès)
* Fitxa del jugador a footballdatabase
Serhí Sidortxuk amb la selecció ucraïnesa - Plantilles de navegació :
Selecció de futbol d'Ucraïna – Eurocopa 2016
1 Boiko •
2 Butkò •
3 Khatxeridi •
4 Timosxuk (c) •
5 Kútxer •
6 Stepanenko •
7 Iarmòlenko •
8 Zozúlia •
9 Kovalenko •
10 Konoplyanka •
11 Seleznov •
12 Piàtov •
13 Xevtxuk •
14 Rotan •
15 Budkivski •
16 Sidortxuk •
17 Fedetski •
18 Ribalka •
19 Hàrmaix •
20 Rakitski •
21 Karavàiev •
22 Zíntxenko •
23 Xevtxenko •
Entrenador: Fomenko
Selecció de futbol d'Ucraïna – Eurocopa 2020
1 Bushchan •
2 Sobol •
3 Sudakov •
4 Kryvtsov •
5 Sidortxuk •
6 Stepanenko •
7 Iarmòlenko •
8 Malinovskyi •
9 Yaremchuk] •
10 Shaparenko •
11 Marlos •
12 Piàtov (c) •
13 Zabarnyi •
14 Makarenko •
15 Tsyhankov •
16 Mykolenko •
17 Zinchenko •
18 Bezus •
19 Besyedin •
20 Zubkov •
21 Karavàiev •
22 Matviyenko •
23 Trubin •
24 Tymchyk •
25 Popov •
26 Dovbyk •
Entrenador: Shevchenko
Selecció de futbol d'Ucraïna – Eurocopa 2024
1 Bushchan •
2 Konoplya •
3 Svatok •
4 Talovyerov •
5 Sidortxuk •
6 Stepanenko •
7 Iarmòlenko (c) •
8 Malinovskyi •
9 Yaremchuk] •
10 Mudryk •
11 Dovbyk •
12 Trubin •
13 Zabarnyi •
14 Sudakov •
15 Tsyhankov •
16 Mykolenko •
17 Zinchenko •
18 Brazhko •
19 Shaparenko •
20 Zubkov •
21 Bondar •
22 Matviyenko •
23 Lunin •
24 Tymchyk •
25 Vanat •
26 Mykhaylichenko •
Entrenador: Rebrov :
# Denwa

Denwa és un riu de Madhya Pradesh al districte d'Hoshangabad que corre per l'est i nord de la serra de Mahadeopahar; després del seu recorregut es dirigeix a l'oest i va a trobar al riu Tawa en el que desaigua a pocs kilòmetres de Bagri. El bosc de Denwa, cobria uns 259 km² de la vall al costat del riu, i era especialment ric en bona fusta.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Sava Sedmotxislenik

* No s'ha de confondre amb Sant Sava o Saba el Got.
Sava Sedmotxislenik (nascut vers 810-840 i mort entre 880 i 920) fou un clergue búlgar del segle ix, deixeble dels sants Ciril i Metodi. Va ser canonitzat per l'Església Ortodoxa Búlgara, la qual el venera com un dels Set Sants (amb Ciril, Metodi, Climent d'Ocrida, Naüm de Preslav, Sant Gorazd i Sant Angelari) : Светите Седмочисленици/svetite Sedmotxislenitsi.
Qualificat en una biografia de Sant Climent d'Ocrida « d'elegit i corifeu » entre els deixebles de Ciril i Metodi, el seu culte fou particularment practicat a Bulgària i a l'Imperi Romà d'Orient. El seu nom va ser oblidat en els segles posteriors. El sinòdic del tsar Boril, un escrit històric i teològic búlgar del segle xiii, situa el nom de Sava al costat dels de Ciril, Metodi, Climent d'Ocrida i Naüm de Preslav, els quals « ensenyaren la nació búlgara » i es consagraren al llibre en llengua eslava. No hi ha cap escrit sorgit de la ploma de Sant Sava que hagi arribat fins a nosaltres.

## Referències

* ↑ Henryk Fros; Franciszek Sowa. Księga imion i świętych (vol.2). Cracòvia: WAM, Księża Jezuici, 1997. ISBN 83-7097-374-4.
* ↑ Henryk Fros; Franciszek Sowa. Księga imion i świętych (vol.5). Cracòvia: WAM, Księża Jezuici, 2005 (reedició). ISBN 83-7318-376-0.
# Rancho Murieta

Rancho Murieta és una concentració de població designada pel cens dels Estats Units a l'estat de Califòrnia. Segons el cens del 2000 tenia 4.193 habitants.

## Demografia

Segons el cens del 2000, Rancho Murieta tenia 4.193 habitants, 1.783 habitatges, i 1.408 famílies. La densitat de població era de 136 habitants/km².
Dels 1.783 habitatges en un 23,7% hi vivien nens de menys de 18 anys, en un 73,6% hi vivien parelles casades, en un 3,5% dones solteres, i en un 21% no eren unitats familiars. En el 17,9% dels habitatges hi vivien persones soles el 8,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,64.
Per edats la població es repartia de la següent manera: un 18,8% tenia menys de 18 anys, un 2,6% entre 18 i 24, un 21,6% entre 25 i 44, un 35% de 45 a 60 i un 21,9% 65 anys o més.
L'edat mediana era de 49 anys. Per cada 100 dones de 18 o més anys hi havia 92,6 homes.
La renda mediana per habitatge era de 82.130 $ i la renda mediana per família de 89.635 $. Els homes tenien una renda mediana de 70.382 $ mentre que les dones 36.923 $. La renda per capita de la població era de 44.010 $. Entorn de l'1,8% de les famílies i el 2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rancho Murieta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Rancho Murieta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Julia de vi privata

La lex Julia de vi privata va ser una antiga llei romana establerta per August contra aquells que per la força, amb armes o sense, maltractessin un altre per raons particulars sense intenció de causar disturbis. També prohibia consolidar la possessió de béns adquirits per la força. Aquesta llei va tenir nombroses modificacions, on s'especificaven els delictes i s'augmentaven les penes. El càstig final era la pèrdua d'un terç dels béns propis. Aquesta llei s'acostumava a citar juntament amb la llei Julia de vi publica.

## Referències

* ↑ Puente y Franco, Antonio de; José Francisco Díaz. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 73-74 [Consulta: 29 abril 2022].
# Sherlock Holmes (desambiguació)

«Sherlock Holmes o Holmes» té aquests significats:

## Vegeu també

* Holmes
* Cànon holmesià
* Elementary
# Silf

«Silf» té aquests significats:
* Biologia: Silf (ocell), ocells del gènere Aglaiocercus
* Mitologia: Silf o sílfide, esperit o criatura fantàstica que regna a l'aire
# ServidorsCAT

ServidorsCAT (Associació Servidors Públics de Catalunya) va ser una associació sense ànim de lucre constituïda l'any 2017 per Yolanda Hernandez Darnés i un grup de funcionaris de diferents disciplines i administracions públiques de Catalunya. Pretenia contribuir a l'enfortiment i al bon govern de les institucions públiques, defensar els drets i les llibertats de les persones en les seves relacions amb les institucions i promoure les iniciatives necessàries per a l'aprofundiment de l'estat de dret, democràtic i social a Catalunya.
Un dels propòsits principal pel qual es va constituir l'associació va ser denunciar els danys que es van produir el 2017 arran de l'aplicació de l'article 155 de la Constitució espanyola de 1978 a Catalunya. Els danys denunciats es van recollir en un memorial que es va poder consultar al seu lloc web.
ServidorsCAT va denunciar que l'aplicació del 155 va paralitzar el pla integral d'urgències de Catalunya que preveia dotar de recursos els hospitals en el període d'hivern, quan es produeixen les majors saturacions als centres públics. L'abril 2018 van denunciar la destitució de la cap de comunicació dels Mossos d'Esquadra després de la piulada sobre la sentència del cas de la Manada en el seu compte personal. El març de 2019 van presentar a la comissió d'investigació del Parlament de Catalunya sobre l'aplicació de l'article 155 un informe que recull 319 accions del Govern espanyol que van danyar l'acció del govern català.

## Referències

* ↑ Rius i Llorens, Clàudia «On era la cultura durant els mesos de mobilització?». Núvol, 14-06-2018.
* ↑ Ruiz Coll, M.A. «La abogada de los corruptos del caso Palau encabeza la resistencia de los funcionarios al artículo 155» (en castellà). OK Diario, 04-12-2017.
* ↑ Mascaró, Anna «Els treballadors públics de ServidorsCAT, a Roger Torrent: ‘No podem aguantar més l'aplicació del 155’». Ara, 16-02-2018.
* ↑ ACN «Servidors.cat alerta de les conseqüències que pot tenir l’aplicació del 155 a mesura que passin els mesos». VilaWeb, 15-02-2018.
* ↑ «ServidorsCAT publica un segon inventari de danys amb les conseqüències del 155». El Punt Avui, 20-12-2017.
* ↑ ACN «259 treballadors públics han estat destituïts amb el 155, segons ServidorsCAT». El Punt Avui, 18-05-2018 [Consulta: 2 juny 2022].
* ↑ «Les entitats socials, les més afectades pel 155, segons ServidorsCAT». TV3 Notícies, 20-05-2018.
* ↑ «El 155 bloqueja la millora de les urgències». Nació Tarragona, 01-01-2018.
* ↑ «ServidorsCAT vol que el govern impugni la destitució de la cap de comunicació de Mossos». 324cat. CCMA, 29-04-2018. [Consulta: 2 juny 2022].
* ↑ P., E. «ServidorsCAT registra 319 accions durant el 155 que danyaren l’acció de govern». Ara Balears, 19-03-2019.
# Ses Estaques

Ses estaques és una platja molt petita situada al costat del port de Santa Eulària des Riu.

## Característiques

Té una longitud de 50 m i una amplada de 3 m. No té massa arena i també està formada per grava i petites pedres.
A la zona hi ha hotels, bons aparcaments i hamaques i parasols. A més a més hi ha un restaurant a partir del qual es pot seguir una senda per pujar al mirador, on es poden observar bones vistes del municipi.

## Com arribar-hi?

Per la carretera d'Eivissa a Santa Eulària des Riu, una vegada passada la localitat agafar el desviament cap a Es canar i es veu el senyal indicatiu cap a Ses Estaques. A 200 m trobarem la platja i el Palau de Congressos d'Eivissa.
# South Sydney Rabbitohs

Els South Sydney Rabbitohs (també conegut com els Souths o els Bunnies en anglès) són un club professional de rugbi a 13 australià amb seu a Redfern, Sydney. El club juga a la National Rugby League (NRL).

## Enllaços externs

* (anglès) Web oficial
# South Toms River

South Toms River és una població dels Estats Units a l'estat de Nova Jersey. Segons el cens del 2007 tenia 3.713 habitants.

## Demografia

Segons el cens del 2000, South Toms River tenia 3.634 habitants, 1.073 habitatges, i 902 famílies. La densitat de població era de 1.209,6 habitants/km².
Dels 1.073 habitatges en un 43,1% hi vivien nens de menys de 18 anys, en un 55,2% hi vivien parelles casades, en un 22,7% dones solteres, i en un 15,9% no eren unitats familiars. En el 12,5% dels habitatges hi vivien persones soles el 5,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,39 i el nombre mitjà de persones que vivien en cada família era de 3,63.
Per edats la població es repartia de la següent manera: un 32,1% tenia menys de 18 anys, un 9,3% entre 18 i 24, un 29,2% entre 25 i 44, un 20,4% de 45 a 60 i un 9% 65 anys o més.
L'edat mediana era de 32 anys. Per cada 100 dones de 18 o més anys hi havia 88,5 homes.
La renda mediana per habitatge era de 43.468 $ i la renda mediana per família de 45.375 $. Els homes tenien una renda mediana de 31.859 $ mentre que les dones 24.837 $. La renda per capita de la població era de 16.292 $. Aproximadament l'11,2% de les famílies i el 12,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Toms River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- South Toms River». American Fact Finder. Oficina del Cens dels Estats Units, 12-01-2010.
# Shelley (cràter)

Shelley és un cràter d'impacte en el planeta Mercuri de 171 km de diàmetre. Porta el nom del poeta anglès Percy Bysshe Shelley (1792-1822), i el seu nom va ser aprovat per la Unió Astronòmica Internacional el 1979.

## Referències

* ↑ «Shelley». Gazetteer of Planetary Nomenclature. United States Geological Survey, 13-10-2016. [Consulta: 31 maig 2017].

## Vegeu també

* Llista de cràters de Mercuri
# Skipanes

Skipanes [ˈʃiːpaneːs], és una localitat situada a l'illa d'Eysturoy, a les illes Fèroe. Forma part del municipi de Runavík. L'1 de gener del 2021 tenia 46 habitants.
Està situat a la riba oriental del Skálafjørður, el fiord més llarg de l'arxipèlag. Skipanes, conjuntament amb d'altres localitats d'aquesta riba del fiord, forma una aglomeració urbana important que s'estén 10 km al llarg de la costa, des de Toftir fins al mateix Skipanes.
El poble va ser fundat el 1841. Tot i així la zona té una història més antiga, ja que els vikings van tenir els seus vaixells atracats aquí al segle viii. Tróndur i Gøtu també hi va refugiar les seves naus cap a l'any 1000. D'aquesta època fins a la fundació del poble el segle xix no hi ha notícia de l'existència de cap assentament. Skipanes significa "terra dels vaixells" en feroès.

## Referències

* ↑ «Statistical Database» (en feroès). Arxivat de l'original el 2020-07-06. [Consulta: 19 agost 2021]. «Base de dades estadística de les Illes Fèroe»
* 1 2 «Skipanes» (en anglès). faroeislands.dk. [Consulta: 21 novembre 2019].

## Vegeu també

* Llista de municipis de les Illes Fèroe.

## Enllaços externs

* Web de l'Ajuntament de Runavík.
# Skit

Un skit és una ermita, on viu un grup d'ermitans sota l'autoritat d'un monestir principal, adoptant la seva regla monàstica. Això els permet poder meditar en solitud tot sent suportades les seves necessitats materials i espirituals pel monestir del qual en depenen. El terme és utilitzat en grec per designar els ascetes.
Un skit consta generalment d'un lloc comú de pregària litúrgica (una església o una capella), amb ermites individuals, o casetes per a un petit nombre de monjos.
Constituint un pont entre el cenobitisme (és a dir una comunitat de monjos que conviuen), i l'eremitisme, l'skit era a l'inici de la cristiandat un dels models de vida monàstica més estès.
Durant els primers segles de l'era cristiana, els homes i les dones que aspiraven a esdevenir ermitans o anacoretes havien de ser en efecte enviats en primer lloc a un skit per tal de rebre la preparació més adequada a la vida en completa solitud.
Si aquesta institució és totalment caiguda en desús des de l'Edat mitjana al cristianisme occidental (encara que el monaquisme cartoixà, segons la regla de sant Bru, descansa sobre una pràctica en part equiparable), és avui molt viva a la tradició ortodoxa i a les Esglésies Catòliques Orientals.
A Rússia, el terme skit designava en un principi la cel·la d'un ermità, situada a prop d'un monestir del qual en depenia. Designa també una mena de priorat, o un poble aïllat fundat pels vells creients.
A la Muntanya Santa (República monàstica del Mont Atos), la paraula és utilitzada per designar un poble monàstic sense presumir un tipus d'organització de la vida monàstica.

## Etimologia

La paraula skit ve del rus skit (скит) — paraula masculina en rus, del grec medieval skiti (σκήτη), paraula femenina que designava en un principi un monestir d'Egipte situat al desert de Scetis, és a dir l'Uadi el Natrun, a l'oest del delta del Nil; en aquest lloc mític es retiraven molts ermitans de l'Antiguitat tardana, i s'hi troben encara diversos monestirs coptes.

## Referències

* ↑ D. S. Lichatschew, G. K. Wagner, G. Wsdornow und R. G. Skrynnikow (Übertragung in das Deutsche: Marcus Würmli): Russland / Seele - Kultur - Geschichte, Bechtermünz Verlag im Weltbild Verlag GmbH, Augsburg, 1997, Seite 323
* ↑ Scott Mark Kenworthy: The Heart of Russia / Trinity-Sergius, Monasticism, and Society after 1825, Oxford University Press, New York, 2010, Seite 480
* 1 2 Conte, Francis.. Les Slaves : aux origines des civilisations d'Europe centrale et orientale : VIe-XIIIe siècles. París: Albin Michel, 1996, p. 560. ISBN 2-226-08738-9.
# Stop Immigració

Stop immigració (Stopp Innvandringen) és un partit polític de Noruega contrari a la immigració, fundat el 1987 per Jack Erik Kjuus i desaparegut el 1995.

## Història

Stop the Immigration va ser fundada el 15 de setembre de 1987 per Jack Erik Kjuus. El partit es va registrar formalment el 27 d'abril de 1988, després d'haver recollit les 3.000 signatures requerides. Les primeres eleccions que va participar van ser les eleccions parlamentàries de 1989, on el partit va rebre el 0,3% dels vots i, per tant, no hi havia representació parlamentària. Els seus primers candidats van incloure Erik Gjems-Onstad a Akershus i Harald Trefall a Hordaland. A les eleccions escolars de 1989, el partit va rebre l'1,4% dels vots a tot el país i el 2,5% a Oslo.
A les eleccions locals de 1991, el partit va rebre prou vots per ser elegit al consell de la ciutat de Drammen, on Frank Hove va ocupar l'escó. A les eleccions parlamentàries de 1993, el partit va obtenir el 0,1% dels vots a tot el país. A les eleccions escolars de 1993, el partit va rebre el 4,1% dels vots a Oslo. Hove va ser reelegit a les eleccions locals de 1995 amb el 2,3% dels vots a Drammen, però el 1995 Kjuus va optar per fusionar el partit amb un segon grup marginal, Send de fremmedkulturelle hjem, eller så mister vi Landet vårt, per formar el White. Aliança electoral.

## Resultats electorals

| Any | Eleccions legislatives | Any | Eleccions locals |
| 1989 | 0,3% | 1991 | 0,2% |
| 1993 | 0,1% | 1995 | 0,1% |

## Referències

* 1 2 3 Bakken, Arve M. «Politisk parti mot innvandring» (en norwegian). Aftenposten, 30-04-1988, p. 22 [Consulta: 4 març 2011].
* ↑ Olsen, Kurt-Johnny «Partiet Stopp Innvandringen vil inn på Stortinget: Kjentfolk stiller til 89-valget» (en norwegian). Aftenposten, 24-09-1988, p. 8 [Consulta: 4 març 2011].
* ↑ ; Solvoll, Einar «Fr.p. størst blant skoleungdommen» (en norwegian). Aftenposten, 01-09-1989, p. 6 [Consulta: 4 març 2011].
* ↑ Vadseth, Hans-Christian «"Stopp Innvandring" inn i Drammen» (en norwegian). Verdens Gang, 10-09-1991, p. 12.
* ↑ «Svinger aller mest på skolene» (en norwegian). Aftenposten, 31-08-1993, p. 4 [Consulta: 4 març 2011].
* ↑ Lunde, Henrik. «Høyreekstremisme 1995: Stopp Innvandringen (SI)» (en norwegian). Antirasistisk Senter, 31 December 1995. Arxivat de l'original el 20 July 2011. [Consulta: 4 març 2011].
# Stop Islamisation of Europe

Aturem la Islamització d'Europa (SIOE per les seves sigles en anglès), és un grup amb l'objectiu autoimposat de "prevenir l'islam de convertir-se en la força política dominant a Europa". És un grup d'interès polític que ha estat actiu a Dinamarca i destaca per les protestes anti-Islàmiques a Regne Unit. El grup es va originar mitjançant la unió del grup danés Stop Islamisation of Denmark amb activistes anglesos anti-islàmics.
El grup es manté en el seu objectiu d'oposar-se a l'extremisme Islàmic; el seu lema és "El racisme és la més baixa forma d'estupidesa humana, però la islamofòbia és de sentit comú".

## Referències

* ↑ Taylor, Jerome «Riot police called in as demonstrators clash at anti-Muslim protest». The Independent [Londres], 11-09-2009 [Consulta: 12 setembre 2009].
* ↑ «London police arrest 10 after anti-Islam protest turns ugly». Deutsche Welle, 11-09-2009. [Consulta: 12 setembre 2009].
* ↑ «About SIOE». Stop Islamisation of Europe. Arxivat de l'original el 2007-05-19.
* ↑ «Denham condemns right-wing groups». BBC News, 12-09-2009 [Consulta: 12 setembre 2009].
* ↑ (AFP) – 1 day ago. «AFP: Riot police quell clashes at anti-Islam demo in London». [Consulta: 12 setembre 2009].
# Spa

* Per a altres significats, vegeu «Spa (salut)».
Spa (en (llatí) Aquae Spadaniae) és una ciutat belga situada a la província de Lieja. L'1 de desembre de 2011 tenia 10.590 habitants. És coneguda mundialment pel termalisme i la seva proximitat amb el circuit de Spa-Francorchamps, seu de curses de Fórmula 1. En anglès el nom de la ciutat va esdevenir el substantiu genèric per dir balneari. En neerlandès, el mot spa és sinònim d'aigua mineral.

## Història

Al segle xviii la petita vila de pagès va desenvolupar-se com un dels primers balnearis del temps moderns. Va esdevenir el lloc de trobada de tota la noblesa europea i acollir estiuejants com a Pere I de Rússia, Durant la Primera Guerra Mundial, el comandament alemany va establir a Spa la seu de la seva base d'operacions, a la qual va residir l'Emperador Guillem II.

## Geografia

La ciutat es troba a una zona boscosa i de camps de la regió de les Ardenes, de la qual una gran part està protegida per evitar tota contaminació de l'aigua de pluja per la indústria o l'agricultura. De fet, l'aigua mineral, la primera riquesa de la ciutat, és la pluja d'antany filtrada durant decades per les capes de roques poroses i ferruginoses. Tret del turisme, la companyia Spa Monopole (aigua mineral i llimonades) que explota les nombroses fonts, és l'empleador més gran de la zona.

## Fills il·lustres

* Johann Gerardy (1877-1929), violoncel·lista.
* Remacle Le Loup (1694-1746), dibuixant

## Esdeveniments i llocs d'interès

* El Pouhon Pere de Rússia: monument a la font
* El festival anual de la canço francesa Francofolies, creat pel cantautor Pierre Rapsat
* El balneari termal
* El Casino
* El Circuit de Spa-Francorchamps
* El turisme verd

## Referències

* ↑ «Registre de la població belga». Arxivat de l'original el 2009-10-07. [Consulta: 16 novembre 2009].
* ↑ A. van Tubergen i S. van der Linden, A brief history of spa therapy in: Annals of the Rheumatic Diseases, 2001
             A Wikimedia Commons hi ha contingut multimèdia relatiu a: Spa
Viccionari
# Stanislav Lolek

Stanislav Lolek (1873 - 1936) fou un pintor txec, conegut sobretot per les seves il·lustracions en la novel·la serialitzada còmica diària Liška Bystrouška, un conte rural sobre un guarda de caça i una guineu, que l'editor del diari Lidové Noviny Rudolf Těsnohlídek hi va posar text. Va aparèixer al diari del 7 d'abril al 23 de juny de 1920, sent posteriorment ampliat en una novel·la de Těsnohlídek. La història es va utilitzar com a base per a l'òpera de Leoš Janáček La guineueta astuta (Příhody lisky Bystroušky, 1923).

## Referències

* ↑ «Stanislav Lolek» (en anglès). lambiek. [Consulta: 22 juny 2024].